fi ro id ro jbo es fi id hbs_lat az fi fi en fi fi fi fi nl it fi fi fi fi fi fi fi fi fi fi fi fi fi fi fi ro fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi ja fi it fi ja fi ja fi en fi uk als tr it fi fi fi fi fi fi fi es fi fi fi fi fi en eo en fi fi fi fi fi fi en
Nepalissa avustustyöt jatkuvat - Fida
Fidan kumppanien avustustyö Nepalissa jatkuu. Tärkeintä on saada perheille väliaikaiset asumukset ja lievitystä ruokapulaan. Suomen ulkoministeriö on myöntänyt Fidalle 60 000 euroa avustusprojektiin.
Huhtikuisten maanjäristysten vuoksi noin miljoonaa lasta jäi ilman koulua ja yli puoli miljoonaa kotia romahti. Fidan työalueista Nuwakotin piirikunta kärsi eniten. Alueen taloista noin 80% romahti ja ihmiset nukkuvat edelleen ulkona heppoisissa väliaikaisissa suojissa peläten monsuunisateita, satojen tuhoutumista ja kulkutautien leviämistä. Kastittomat ja köyhyydessä elävät dalitit ovat kaikista heikoimmassa asemassa, sillä heidän kotinsa olivat valmiiksi huonoimmista materiaaleista rakennettuja.
Järistyksessä kuollut 8786 ihmistä, joista 1098 Nuwakotin piirikunnassa
8242 valtionkoulua tuhoutunut tai kärsinyt mittavia vahinkoja
Noin kaksi miljoonaa lasta on vaarassa jäädä kokonaan pois koulusta
Lähde: Nepalin hallitukset 17.6. päivitetyt tiedot
Nepalia ovat piinanneet jatkuvat jälkijäristykset: jopa 30 000 eritasoista järistystä on raportoitu 17.6. mennessä.
Ruokaa, suojaa ja viljelyapua 2000 kotitaloudelle
Fidan tuella nepalilaiset kumppanijärjestöt ja seurakunnat ovat tähän mennessä auttaneet noin 2000 perhettä, yhteensä yli 10 000 ihmistä. Apuun on sisältynyt riisiä, linssejä, papuja, ruokaöljyä, suolaa, suojapressuja, huopia, patjoja, vesikanistereita ja hygieniatarvikkeita. Viljelystä elantonsa saaville perheille on jaettu riisinsiemeniä, jotta riisinkylvö saataisiin alulle, eikä ruokapula pahenisi.
Perheille on kesäkuun aikana jaettu rakennusmateriaaleja väliaikaisten suojien parannusta varten. Suojalle on kriittinen tarve, sillä monsuunikausi runsaine sateineen on alkanut.
Nuwakotissa viidelle koululle on toimitettu suuria katoksia, joissa noin 1800 oppilasta voi väliaikaisesti jatkaa koulunkäyntiä.
Fida on avustanut Nepalia lahjoitusvaroin. Jatkamme Nuwakotin alueella perheiden ja koulujen avustamista.
Ulkoministeriöltä 60 000 euroa Fidan Nepalin apuun
Suomen Ulkoministeriö on myöntänyt Fidalle 60 000 euroa Nepalin hätäapuun. Hanke alkaa tässä kuussa. Tavoitteena on tarjota Nuwakotin piirikuntien alueella kotinsa menettäneille perheille apua väliaikaisten kotien rakentamiseen, kouluille väliaikaisten suojien rakentamiseen sekä psykososiaalista tukea lapsille, vanhemmille ja koululuokille traumojen ja pelkojen käsittelyyn ja kriisitilanteesta selviämiseen.
Apu suunnataan erityisesti heikoimmassa asemissa oleville kastittomille ihmisryhmille. Yhteensä 3890 ihmistä, heistä 2000 lapsia, hyötyy avusta.
Kiitos kaikille Nepalia avustaneille!
Tee lahjoitus Fidan Nepalin apuun verkossa tai lähetä tekstiviesti fida10 numeroon 16155.
LUE AVUNSAAJIEN HAASTATTELUT NUWAKOTISTA 12.6.
Lapsisotilaita auttaneet Söderlundit: ”Vaikka ihminen olisi kokenut mitä, hän voi selvitä”
Kun naiset tarttuivat ohjaksiin, köyhyys alkoi väistyä Jordanian kylissä
27-vuotias sinkkunainen on Bangladeshissa heikoilla – Dipa murtaa tabuja ja rohkaisee tyttöjä
Avioliitto ja lapset saavat odottaa – Näin teini-ikäinen Sweeti esti oman lapsiavioliittonsa
Tulppatie 20, 00880 Helsinki
PL 105, 00811 Helsinki
Puh. 010 505 7777
Puhelun hinta on 20,28 €.
Kerätyt varat käytetään Fida International ry:n kehitysyhteistyöhön, humanitaariseen työhön ja lähetystyöhön sekä niihin liittyvään koulutus-, tiedotus- ja vaikuttamistoimintaan.
IBAN-tilinumero: FI41 228 718 0000 5256
595502 Toivon kipinä -keräys Itä-Euroopan romanien hyväksi
558002 Eväät elämään -kehitysyhteistyökeräys
595133 Katastrofiavun suurin tarve
599809 Lähetystyön suurin tarve
@FidaInternational @Fidainternational @Fidainfo @FidaTV @fidapodcast